**OPIS SISTEMA UPRAVLJANJA IN NADZORA**

**SOLIDARNOSTNEGA SKLADA**

**za financiranje bistvenih nujnih operacij**

 **v okviru ukrepov za okrevanje po poplavah v Sloveniji avgusta 2023**

Ljubljana, julij 2024

KAZALO

[SEZNAM KRATIC 2](#_Toc171673609)

[OPREDELITEV POJMOV 2](#_Toc171673610)

[UVOD 3](#_Toc171673611)

[PRAVNI OKVIR 3](#_Toc171673612)

[1. SPLOŠNE INFORMACIJE 5](#_Toc171673613)

[1.1 Osnovni podatki 5](#_Toc171673614)

[1.2 Struktura sistema 5](#_Toc171673615)

[2. STATUS IN NALOGE DELEŽNIKOV IZVAJANJA SOLIDARNOSTNEGA SKLADA EU 7](#_Toc171673616)

[2.1 Koordinacijski organ (KO) 7](#_Toc171673617)

[2.2 Organ, pristojen za finančno poročilo (OFP) 9](#_Toc171673618)

[2.3 Neodvisni revizijski organ (NRO) 9](#_Toc171673619)

[2.4 Nosilni organi (NO) 10](#_Toc171673620)

[2.5 Upravičenci 12](#_Toc171673621)

[3. NADZORNE AKTIVNOSTI SOLIDARNOSTNEGA SKLADA EU 13](#_Toc171673622)

[3.1 Upravljalna preverjanja 13](#_Toc171673623)

[3.2 Poročanje in spremljanje nepravilnosti 14](#_Toc171673624)

[3.3 Vračilo neupravičeno izplačanih zneskov 14](#_Toc171673625)

[3.4 Obvladovanje tveganj ter preprečevanje nepravilnosti, goljufij in nasprotja interesov 15](#_Toc171673626)

[3.5 Zagotavljanje ustrezne revizijske sledi in sistem arhiviranja 16](#_Toc171673627)

[4. OKVIRNA PORABA SREDSTEV SSEU PO NOSILNIH ORGANIH/LETIH 17](#_Toc171673628)

# SEZNAM KRATIC

|  |  |
| --- | --- |
| AP | administrativno preverjanje |
| EK | Evropska komisija |
| EKP | evropska kohezijska politika |
| ERS | Evropsko računsko sodišče |
| EU | Evropska unija |
| JN | javno naročilo |
| KO | koordinacijski organ |
| MFERAC | enoten elektronski računovodski sistem za izvrševanje državnega proračuna |
| MKRR | Ministrstvo za kohezijo in regionalni razvoj |
| NO | nosilni organ |
| NOE | notranje organizacijska enota |
| NPO | neposredna potrditev operacije |
| NPU | neposredni proračunski uporabnik |
| NRO | Neodvisni revizijski organ |
| NRP | načrt razvojnih projektov |
| OLAF | Evropski urad za boj proti goljufijam |
| OSUN | opis sistema upravljanja in nadzora |
| OFP | organ pristojen za finančno poročilo |
| PKS | preverjanje na kraju samem |
| PP | proračunska postavka |
| RS | Republika Slovenija |
| SSEU | Solidarnostni sklad Evropske unije |
| UNP | Ministrstvo za finance, Urad republike Slovenije za nadzor proračuna |
| ZZI | zahtevek za izplačilo |

# OPREDELITEV POJMOV

V opisu sistema upravljanja in nadzora Solidarnostnega sklada Evropske unije (v nadaljevanju: SSEU) se uporabljajo naslednje opredelitve pojmov:

* v skladu s četrtim odstavkom 2. člena točke a. Uredbe (EU) 2021/1060 »operacija« pomeni projekt, pogodbo, ukrep ali skupino projektov, izbranih v okviru zadevnih programov,
* ukrep je sklop aktivnosti, ki je opredeljen v Vlogi za prispevek iz Solidarnostnega sklada Evropske unije za financiranje nujnih operacij in operacij za okrevanje po poplavah v Sloveniji avgusta 2023 ter zaprosilu za predplačilo pričakovanega prispevka iz Solidarnostnega sklada Evropske unije in se implementira z operacijami.

# UVOD

Republika Slovenija je 20. 10. 2023 vložila Vlogo za prispevek iz Solidarnostnega sklada Evropske unije za financiranje nujnih operacij in operacij za okrevanje po poplavah v Sloveniji avgusta 2023 ter zaprosila za predplačilo pričakovanega prispevka iz Solidarnostnega sklada Evropske unije.

Slovenija je konec leta 2023 prejela predplačilo v višini 100 milijonov EUR na podlagi Izvedbenega sklepa Komisije z dne 23. 11. 2023 o dodelitvi predplačila finančnega prispevka iz Solidarnostnega sklada Evropske unije za financiranje nujnih operacij in operacij za okrevanje po poplavah v Sloveniji avgusta 2023, številka CCI 2023SI16SPO001.

Opis sistema upravljanja in nadzora (v nadaljevanju: OSUN) za izvajanje Solidarnostnega sklada Evropske unije (v nadaljevanju: SSEU) zajema podrobnejšo predstavitev sistema upravljanja in nadzora, ki se vzpostavlja v skladu z Uredbo o solidarnostnem skladu (Uredba Sveta (ES) št. 2012/2002(EU) z dne 11. novembra 2002 o ustanovitvi Solidarnostnega sklada Evropske unije) in v skladu s členoma 63 in 154 Uredbe (EU, Euratom) 2018/1046 za koriščenje pomoči iz SSEU.

# PRAVNI OKVIR

Pravni okvir, ki določa izvajanje SSEU, je opredeljen spodaj. Predpisi so navedeni v osnovni obliki oziroma v obliki UPB (uradno prečiščeno besedilo, kjer to obstaja), pri čemer je vsakokrat treba upoštevati tudi vse veljavne spremembe, ki so bile sprejete po objavi navedenih predpisov.

* Uredba Sveta (ES) št. 2012/2002(EU) z dne 11. novembra 2002 o ustanovitvi Solidarnostnega sklada Evropske unije, spremenjena z Uredbo (EU) št. 661/2014 Evropskega parlamenta in Sveta z dne 15. maja 2014 in ponovno spremenjena z Uredbo (EU) 2020/461 Evropskega parlamenta in Sveta z dne 31.3.2020,
* Uredba (EU, Euratom) št. 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013 ter razveljavitvi Uredbe št. 966/2012,
* Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko,
* Pogodba o delovanju Evropske unije (PDEU), Uradni list EU C 202/2016,
* Zakon o obnovi, razvoju in zagotavljanju finančnih sredstev (ZORZFS), Uradni list RS, št. 131/23,
* Zakon o interventnih ukrepih za odpravo posledic poplav in zemeljskih plazov iz avgusta 2023 (ZIUOPZP), Uradni list RS, št. 95/23, 117/23 in 131/23 – ZORZFS,
* Zakon o odpravi posledic naravnih nesreč (ZOPNN), Uradni list RS, št. 114/05 – uradno prečiščeno besedilo, 90/07, 102/07, 40/12,
* Zakon o javnih financah, Uradni list RS, št. 11/11 – uradno prečiščeno besedilo, 14/13 – popr., 101/13, 55/15,
* Zakon o izvrševanju proračunov RS za leti 2024 in 2025 (ZIPRS2425), Uradni list RS, št. 123/23 – popr., 12/24,
* Smernice Evropske komisije o izogibanju in obvladovanju nasprotja interesov v skladu s finančno uredbo (2021/C 121/01) (https://ec.europa.eu/regional\_policy/information-sources/publications/guidelines/2018/public-procurement-guidance-for-practitioners-2018\_sl),
* Program odprave posledic neposredne škode na stvareh zaradi poplav 4. avgusta 2023 na področju državne cestne in železniške infrastrukture z dne 23. 5. 2024

(https://view.officeapps.live.com/op/view.aspx?src=https://www.gov.si/assets/ministrstva/MzI/Dokumenti/Program-odprave-posledic-neposredne-skode-na-stvareh-zaradi-poplav-4.-avgusta-2023-na-podrocju-drzavne-cestne-in-zelezniske-infrastrukture.docx),

* Program odprave posledic neposredne škode na stvareh zaradi močnih neurij z večdnevnim obilnim deževjem s poplavami in plazovi 4. avgusta 2023 z dne 16. 5. 2024

(https://view.officeapps.live.com/op/view.aspx?src=https://www.gov.si/assets/ministrstva/MNVP/Dokumenti/Program-odprave-posledic-neposredne-skode-na-stvareh.docx),

* Navodila OU za poročanje in spremljanje nepravilnosti pri porabi sredstev evropske kohezijske politike v okviru Programa evropske kohezijske politike za obdobje 2021–2027 (https://evropskasredstva.si/app/uploads/2024/02/IRR\_-\_navodila\_21-27\_P.pdf),
* Priročnik EK o poročanju o nepravilnostih na področju deljenega upravljanja (https://evropskasredstva.si/app/uploads/2024/02/32-handbook-irregularity-reporting-sl-prevod-marec-2018.pdf),
* Strategija MKRR organa upravljanja za boj proti goljufijam v okviru Programa evropske kohezijske politike v obdobju 2021–2027 (<https://evropskasredstva.si/app/uploads/2023/11/Strategija-OU-za-boj-proti-goljufijam_2021-2027_nov-2023.pdf>),
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
* Uredba o metodologiji priprave in obravnave investicijske dokumentacije na področju državnih cest in javne železniške infrastrukture (Uradni list RS, št. 5/17),
* ostala relevantna nacionalna zakonodaja za izvajanje SSEU, ki zajema tudi področno zakonodajo posameznega ukrepa.

# SPLOŠNE INFORMACIJE

## Osnovni podatki

Država članica Evropske unije: **Republika Slovenija**

Organ, odgovoren za sistem, in glavna kontaktna točka: **Ministrstvo za kohezijo in regionalni razvoj**

E-naslov:**gp.mkrr@gov.si**

Spletna stran MKRR:[**Ministrstvo za kohezijo in regionalni razvoj | GOV.SI**](https://www.gov.si/drzavni-organi/ministrstva/ministrstvo-za-kohezijo-in-regionalni-razvoj/)

## Struktura sistema

OSUN za izvajanje SSEU zajema informacije o strukturi in organizaciji sistema upravljanja in nadzora pri vseh deležnikih SSEU za odpravo posledic poplav v avgustu 2023 v Sloveniji.

**Koordinacijski organ**: Ministrstvo za kohezijo in regionalni razvoj (MKRR)

**Organ pristojen za finančno poročilo**: Ministrstvo za finance, Direktorat za proračun,

**Neodvisni revizijski organ**: Ministrstvo za finance, Urad za nadzor proračuna (MF UNP)

**Nosilni organi**:

* Ministrstvo za naravne vire in prostor (MNVP),
* Ministrstvo za okolje, podnebje in energijo (MOPE),
* Uprava RS za zaščito in reševanje (URSZR),
* Ministrstvo za infrastrukturo (MZI),
* Ministrstvo za delo, družino, socialne zadeve in enake možnosti (MDDSZ)

**Upravičenci** do SSEU, ki so hkrati tudi izvajalci operacij, so ministrstva, organi v sestavi ministrstev in osebe javnega prava, ki delujejo v skladu z navodili in usmeritvami nosilnega organa.

Grafični prikaz strukture sistema je prikazan na sliki 1.

Slika 1: Struktura opisa sistema in nadzora

**E V R O P S K A K O M I S I J A**

**REVIZIJSKI ORGAN**

Ministrstvo za finance,

Urad RS za nadzor proračuna

**ORGAN PRISTOJEN ZA FINANČNO POROČILO**

Ministrstvo za finance,

Direktorat za proračun

**KOORDINACIJSKI ORGAN**

Ministrstvo za kohezijo in regionalni razvoj

**NOSILNI ORGANI**

MZI

MNVP

URSZR

MDDSZ

MOPE

**U P R A V I Č E N C I (izvajalci operacij)**

# STATUS IN NALOGE DELEŽNIKOV IZVAJANJA SOLIDARNOSTNEGA SKLADA EU

Deležniki, ki so vključeni v izvajanje nalog SSEU, nastopajo v različnih vlogah in zagotavljajo ločenost funkcij izvajanja, upravljanja in nadzora.

## 2.1 Koordinacijski organ (KO)

Koordinacijski organ (v nadaljevanju: KO) je ministrstvo, pristojno za kohezijo in regionalni razvoj. V skladu z 32.b členom Zakona o državni upravi MKRR opravlja naloge na področjih evropske kohezijske politike, upravljanja skladov te politike in upravljanja drugih virov nepovratnih sredstev za zmanjšanje ekonomskih in socialnih razlik ter na področju regionalnega razvoja.

KO je v okviru SSEU glavni sogovornik na strani države članice z Evropsko komisijo pri deljenem upravljanju skladov EU.

Člen 5 (4) Uredbe o Solidarnostnem skladu Evropske unije določa, da se finančni prispevek iz SSEU za državo članico izvede v okviru deljenega upravljanja v skladu s Finančno uredbo Evropske unije. Člen 63 določa, da se v tem primeru naloge izvrševanja prenesejo na državo članico. Evropska komisija (v nadaljevanju: EK) in država članica pri upravljanju sredstev Evropske unije upoštevata načela dobrega finančnega poslovodenja, preglednosti in nediskriminacije.

Koordinacijski organ je odgovoren za vzpostavitev in spremljanje sistema izvajanja SSEU, koordiniranje vseh deležnikov ter za poročanje EK. Naloge KO izvajajo zaposleni v ministrstvu na podlagi sklepa, ki ga izda predstojnik.

Z namenom ustreznega in čim bolj poenotenega izvajanja KO izda ločena navodila s podrobnejšimi usmeritvami postopkov izvajanja (upravičeni ukrepi, upravičeni stroški, upravičeno obdobje, finančni tokovi itd.). Navodila KO objavi na spletni strani MKRR.

Po prejemu izvedbenega sklepa EK o dodelitvi finančnega prispevka iz sklada, KO pripravi vladno gradivo z razdelitvijo sredstev SSEU po nosilnih organih, upoštevajoč nastale upravičene izdatke iz tipa PP 222.

Pri izvajanju postopkov porabe sredstev SSEU v Republiki Sloveniji, ki jih država prejme za financiranje bistvenih nujnih operacij v okviru ukrepov za okrevanje po poplavah v Sloveniji avgusta 2023, poleg deležnikov iz poglavja 2.1 sodelujejo še deležniki, ki so navedeni v nadaljevanju OSUN, v poglavjih 2.2, 2.3, 2.4 in 2.5.

Ključne naloge koordinacijskega organa:

* priprava OSUN in predložitev Vladi RS v potrditev,
* priprava podrobnejših Navodil za izvajanje postopkov pri porabi sredstev Solidarnostnega sklada Evropske unije v Republiki Sloveniji (v nadaljnjem besedilu: Navodila), prejetih za odpravo posledic poplav avgusta 2023,
* spremljanje izvajanja SSEU: pridobivanje vseh potrebnih informacij glede izvajanja SSEU od nosilnih organov,
* komuniciranje z EK glede izvajanja SSEU: zagotavljanje EK vseh potrebnih informacij o izvajanju SSEU in po potrebi usklajevanje z EK,
* priprava poročila o izvajanju SSEU v sodelovanju z nosilnimi organi v skladu z 8. členom Uredbe Sveta (ES) št. 2012/2002(EU) in predlogo za strukturo poročila o izvajanju,
* najpozneje v šestih mesecih po izteku osemnajst mesečnega roka od nakazila sredstev s strani EK predložitev poročila o izvajanju finančnega prispevka iz sklada z izjavo, ki utemeljuje odhodke ter mnenjem revizijskega organa,
* objava seznama operacij, ki so financirane iz SSEU, na svoji spletni strani,
* priprava analize tveganja z metodologijo za upravljalna preverjanja,
* seznanjanje Vlade RS o napredku pri izvajanju SSEU.

Naziv, naslov in kontaktna točka pri koordinacijskem organu:

**Ministrstvo za kohezijo in regionalni razvoj**

**Kotnikova ulica 5**

**1000 Ljubljana**

**E-naslov:** **gp.mkrr@gov.si**

**Telefon: 01 400 3682**

**Spletna stran:** [**https://evropskasredstva.si/evropska-kohezijska-politika/**](https://evropskasredstva.si/evropska-kohezijska-politika/)**solidarnostni sklad**

Odgovorna oseba koordinacijskega organa:

**Srečko Đurov, državni sekretar, pristojen za regionalni razvoj**

**E-naslov:** **gp.mkrr@gov.si**

**Telefon: 01 400 3680**

Namestnica odgovorne osebe koordinacijskega organa:

**Mateja Mahkovec**

**E-naslov:** **mateja.mahkovec@gov.si**

**Telefon: 01 400 3462**

Kontaktne in strokovne osebe koordinacijskega organa:

**Mag. Tomislav Pospeh**

**E-naslov:** **tomislav.pospeh@gov.si**

**Telefon 01 400 3392**

**Gregor Goropečnik**

**E-naslov:** **gregor.goropecnik@gov.si**

**Telefon 01 400 3738**

**Simona Laznik**

**E-naslov:** **simona.laznik@gov.si**

**Telefon 01 400 3151**

## 2.2 Organ, pristojen za finančno poročilo (OFP)

Organ, pristojen za finančno poročilo (v nadaljevanju: OFP), je pristojen za pripravo finančnega poročila o porabi sredstev SSEU in predložitev poročila v pregled in potrditev KO.

Naziv, naslov in kontaktna točka pri organu, pristojnemu za finančno poročilo:

**Ministrstvo za finance**

**Direktorat za proračun**

**Beethovnova ulica 11**

**1000 Ljubljana**

**Telefon: +386 1 369 65 10**

**E-naslov:** **gp.mf@gov.si**

Odgovorna oseba organa, pristojnega za finančno poročilo:

**Mag. Saša Jazbec**

**E-naslov:** **sasa.jazbec@gov.si**

**Telefon: +386 1 369 63 67**

Namestnica odgovorne osebe organa, pristojnega za finančno poročilo:

**Mag. Evelyn Filip**

**E-naslov:** **evelyn.filip@gov.si**

**Telefon: +386 1 369 6511**

Kontaktna in strokovna osebe organa, pristojnega za finančno poročilo

**Maks Pajek**

**E- naslov:** **maks.pajek@gov.si**

**Telefon: +386 1 369 6426**

Ključne naloge organa, pristojnega za finančno poročilo:

* prejemanje plačila iz naslova prispevka SSEU s strani EK ter vodenje evidence o vseh transakcijah,
* priprava finančnih podatkov v skladu z 8. členom Uredbe Sveta (ES) št. 2012/2002(EU) in predlogo za strukturo poročila o izvajanju.

## 2.3 Neodvisni revizijski organ (NRO)

Naloge neodvisnega revizijskega organa (v nadaljevanju: NRO) pri SSEU v Republiki Sloveniji izvaja UNP, organ v sestavi Ministrstva za finance, ki je pristojen za nadzor nad proračunom in je tudi revizijski organ za Program evropske kohezijske politike v obdobju 2021–2027 v Sloveniji. V skladu s členom 8(3) Uredbe (ES) št. 2012/2002 NRO poda neodvisno mnenje o tem, ali so odhodki, povezani s finančnim prispevkom iz SSEU in predstavljeni v poročilu o izvajanju, zakoniti in pravilni.

Člen 8 Uredbe (EU) št. 661/2014 o Solidarnostnem skladu Evropske unije določa, da mnenje UNP iz prejšnjega odstavka, ki je priloženo Poročilu o izvajanju, potrjuje, da izjava države prejemnice finančne pomoči, s katero utemeljuje odhodke, prikazuje verodostojno in pošteno sliko in da je finančni prispevek iz Solidarnostnega sklada Evropske unije porabljen zakonito in pravilno.

Ministrstvo za finance

Urad za nadzor proračuna

Fajfarjeva ulica 33

1000 Ljubljana

Telefon: +386 1 369 69 00

e-naslov: mf.unp@gov.si

Odgovorna oseba neodvisnega revizijskega organa:

**Patricija Pergar**

**E-naslov:** **patricija.pergar@gov.si**

**Telefon: +386 1 369 69 10**

Kontaktne in strokovne osebe neodvisnega revizijskega organa:

**Mirjam Novaković**

**E- naslov:** **mirjam.novakovic@gov.si**

**telefon: +386 1 369 69 32**

## 2.4 Nosilni organi (NO)

Nosilni organi (v nadaljevanju: NO) so ministrstva ali organi v sestavi, ki so resorno pristojna za izvedbo ukrepov. Nosilni organi delujejo v skladu z navodili in usmeritvami KO.

Ključne naloge nosilnega organa na resorno pristojnem področju v okviru sredstev SSEU:

- opredelitev indikativnih operacij za izvedbo ukrepov,

- usklajevanje vsebin in aktivnosti za izvedbo postopkov SSEU znotraj ministrstva,

- neposredna potrditev operacije (v nadaljevanju: NPO), sofinanciranih iz SSEU,[[1]](#footnote-2)

- uvrščanje projektov v NRP v državnem proračunu,

- vnos in usklajevanje finančnih podatkov v IS MFERAC,[[2]](#footnote-3)

- sklepanje pogodb ali drugih pravnih podlag z upravičenci[[3]](#footnote-4) in skrbništvo nad temi pogodbami oziroma drugimi pravnimi podlagami,

- izvajanje upravljalnih preverjanj[[4]](#footnote-5) v skladu z veljavno nacionalno in evropsko zakonodajo, upoštevajoč Navodila in analizo tveganja z metodologijo KO na ravni SSEU,

- preverjanje vseh postopkov pri operacijah, ki se izberejo na podlagi analize tveganja z metodologijo na ravni SSEU, ki jo pripravi KO, izvede notranje revizijska služba ali druga NOE NO,

- poročanje KO o izvajanju operacij v okviru ukrepa v skladu z Navodili,

- informiranje in obveščanje javnosti o izvajanju operacij v okviru ukrepa SSEU,

- omogočanje dostopa in zagotavljanja vpogleda v dokumentacijo KO ter nacionalnim in evropskim nadzornim organom in sodelovanje pri revizijah in ostalih kontrolnih pregledih,

- evidentiranje ugotovljenih nepravilnosti, sumov goljufij, nasprotja interesov in poročanje KO,

- izvedba vračil neupravičeno izplačanih sredstev v skladu z Navodili,

- zagotavljanje revizijske sledi in hranjenje dokumentacije v skladu s predpisi, ki urejajo hrambo dokumentarnega gradiva,

- izvajanje ustreznih postopkov v primeru ugotovljenih nepravilnosti, sumov goljufij ali goljufij v skladu z Navodili.

Tabela 1: Naziv, naslov in odgovorne osebe pri NO

|  |  |
| --- | --- |
|  |  |
| 1 | **Uprava RS za zaščito in reševanje**, pristojna za področje financiranja nujnih intervencijskih stroškov občinam, silam za zaščito, reševanje in pomoč  |
|  | Naslov: | Vojkova cesta 61 |  |
| Telefon: | 1000 Ljubljana |  |
| E-pošta: | urszr@urszr.si |  |
| Odgovorna oseba NO: | Leon Behin, generalni direktor |
|  | Kontaktne in strokovne osebe (ime in priimek, e- pošta, telefon) | mag. Martin Smodiš martin.smodis@urszr.si, 01 471 33 10 ali 02 535 22 01 |
| 2 | **Ministrstvo za delo, družino, socialne zadeve in enake možnosti**, pristojno za področje financiranja stroškov dela zaposlenih pri odpravljanju škode nastale delodajalcu  |
|  | Naslov: | Štukljeva cesta 44 |  |
| Telefon: | 01 369 77 00 |  |
| E-pošta: | gp.mddsz@gov.si |  |
| Odgovorna oseba NO: | Igor Feketija, državni sekretar |
|  | Kontaktne in strokovne osebe (ime in priimek, e- pošta, telefon) | Nika Juvannika.juvan@gov.si, 01 369 76 52 |
| 3 | **Ministrstvo za infrastrukturo**, pristojno za področje državne prometne infrastrukture |
|  | Naslov: | Tržaška cesta 19, 1000 Ljubljana |  |
| Telefon: | 01 478 80 00 |  |
| E-pošta: | gp.mzi@gov.si  |  |
| Odgovorna oseba NO: | mag. Andrej Rajh, državni sekretar |
|  | Kontaktne in strokovne osebe (ime in priimek, e- pošta, telefon) | Nataša Štor Zagoričnik01 478 80 00natasa.stor-zagoricnik@gov.si |
| 4 | **Ministrstvo za okolje, podnebje in energijo**, pristojno za področje sanacije onesnaženih območij |
|  | Naslov: | Langusova ulica 4, 1000 Ljubljana |  |
| Telefon: | 01 478 82 00 |  |
| E-pošta: | gp.mope@gov.si  |  |
| Odgovorna oseba NO: | Uroš Vajgl, državni sekretar  |
|  | Kontaktne in strokovne osebe (ime in priimek, e- pošta, telefon) | mag. Franc Lenarčičfranc.lenarcic@gov.si01 478 70 60 |
| 5 | **Ministrstvo za naravne vire in prostor**,pristojno za področje vode in odpadnih voda, zagotovitve začasne nastanitve in preventivne infrastrukture ter projektov s takojšnjo obnovo prizadetih naravnih predelov, da bi preprečili takojšnje učinke zaradi erozije tal |
|  | Naslov: | Dunajska cesta 48, 1000 Ljubljana |  |
| Telefon: | 01 478 73 50 |  |
| E-pošta: | gp.mnvp@gov.si  |  |
| Odgovorna oseba NO: | dr. Lidija Kegljevič Zagorc, državna sekretarka |
|  | Kontaktne in strokovne osebe (ime in priimek, e- pošta, telefon) | Ervin Vivodaervin.vivoda@gov.si01 478 72 34 |

## 2.5 Upravičenci

Upravičenci izvajajo operacije, prejemajo[[5]](#footnote-6) finančna sredstva SSEU oziroma so jim finančna sredstva SSEU zagotovljena ob sprejetju državnega proračuna oziroma s prerazporeditvami v okviru državnega proračuna[[6]](#footnote-7) in so odgovorni za njihovo pravilno in učinkovito izvajanje ter koriščenje sredstev sklada.

Upravičenci do SSEU, ki so obenem izvajalci operacij, so ministrstva, organi v sestavi ministrstev in osebe javnega prava, ki delujejo v skladu z navodili in usmeritvami NO.

V sistemu opisa upravljanja in nadzora SSEU so predvideni naslednji upravičenci:

* Zavod RS za zaposlovanje,
* občine,
* Direkcija RS za infrastrukturo,
* Direkcija RS za vode.

# NADZORNE AKTIVNOSTI SOLIDARNOSTNEGA SKLADA EU

## 3.1 Upravljalna preverjanja

Upravljalna preverjanja so del notranjih kontrol, ki poleg postopkov preverjanj, vzpostavljenih za sredstva državnega proračuna (postopki preverjanj, ki se izvajajo ne glede na vir financiranja), zajemajo tudi postopke, vzpostavljene posebej za evropska sredstva, vključno za SSEU.

Upravljalna preverjanja SSEU vključujejo:

• administrativno preverjanje:

- ZZI, ki jih upravičenci, ki niso NPU, predložijo NO ali

 - preverjanje računov za operacije, ki jih izvajajo upravičenci, ki so NPU,

v skladu z javnofinančno zakonodajo v Republiki Sloveniji,

• preverjanje na kraju samem – pregledi operacij na kraju samem, vključno s preverjanji postopkov izbora izvajalcev in izdatkov izvaja notranja revizijska služba ali druge NOE NO.

Za finančni nadzor nad izplačanimi nepovratnimi sredstvi SSEU so pristojni NO oziroma organi v sestavi ministrstev.

Namen opravljenih preverjanj je zagotavljanje pravilnosti in zakonitosti izvedenih operacij, ki so upravičene do financiranja iz SSEU.

Administrativna preverjanja (AP)

Administrativno preverjanje zajema postopke preverjanj v skladu z javnofinančno nacionalno zakonodajo, ki so vzpostavljeni za izplačila sredstev iz državnega proračuna. Preverjanja se izvedejo kakovostno in pravočasno na način, da se preprečijo in odpravijo morebitne napake in nepravilnosti.

Administrativna preverjanja pred izplačilom sredstev SSEU iz državnega proračuna izvajajo skrbniki pogodb oziroma skrbniki drugih ustreznih pravnih podlag in drugi pristojni v okviru NOE ministrstev oziroma organa v sestavi ministrstva.[[7]](#footnote-8)

KO administrativnih preverjanj ne izvaja.

V okviru administrativnega preverjanja je ustrezno pozornost treba nameniti ugotavljanju morebitnega dvojnega financiranja stroškov iz drugih operativnih programov oziroma virov Evropske unije, mednarodnih virov ali nacionalnih programov ter morebitnemu sočasnemu pokrivanju stroškov odpravljanja škode s strani tretje osebe ali s plačili zavarovalnine.

Preverjanja na kraju samem (PKS)

Preverjanja na kraju samem, vključno s preverjanji postopkov izbora izvajalcev in izdatkov ter upoštevanje pogojev za sofinanciranje iz SSEU izvajajo notranje revizijske službe ali druge NOE NO. Zagotoviti je treba ustrezno ločenost funkcij med posameznimi NOE v primerih, ko NO nastopajo tudi v vlogi upravičenca. KO preverjanj na kraju samem ne izvaja.

KO za namen preverjanja na kraju samem pripravi Analizo tveganja z metodologijo na ravni SSEU. Izhodišča bodo pripravljena v ločenem dokumentu Analiza tveganja z metodologijo KO na ravni SSEU kot prilogo k Navodilom.

Namen PKS je zagotoviti, da so bili postopki izbora izvajalcev ustrezni in pravilni ter da so uveljavljani stroški za gradnje, blago in storitve resnično nastali in da se uporabljajo v namen, za katerega so bila dodeljena nepovratna sredstva SSEU oziroma da so bili izpolnjeni pogoji za povračilo izdatkov upravičencu.

Za **stroške intervencije, ki so nastali v letu 2023**, se PKS ne izvaja. Za izvedbo ustreznih postopkov JN oziroma izbora izvajalcev in pravilnost le-teh ter upravičenost izdatkov so odgovorni NO oziroma organi v sestavi ministrstev, ki so dejansko izvedli te postopke in implementirali sredstva SSEU.

## 3.2 Poročanje in spremljanje nepravilnosti

Pri poročanju in spremljanju nepravilnosti v okviru izvajanja Solidarnostnega sklada Evropske unije se smiselno upoštevajo Navodila OU za poročanje in spremljanje nepravilnosti pri porabi sredstev evropske kohezijske politike v okviru PEKP 2021–2027 za vse deležnike, ki temeljijo na priporočilih, ki so jih v preteklih programskih obdobjih (2007−2013 in 2014−2020) v okviru izvedenih revizij podali nacionalni revizijski organi, revizorji Evropske komisije in Evropskega računskega sodišča, vključene pa so tudi usmeritve Evropskega urada za boj proti goljufijam (v nadaljevanju: OLAF) in Evropskega javnega tožilstva (v nadaljevanju: EJT). Navedena navodila tako dajejo usmeritve za ravnanje pri poročanju o nepravilnostih na nacionalni ravni.

Države članice so dolžne poročati EK o primerih ugotovljenih nepravilnosti na področju prihodkov in odhodkov (vključno s sumi goljufij in ugotovljenimi goljufijami), o nadaljnjem ukrepanju v zvezi z njimi kot tudi o ukrepanju v zvezi s preiskavami urada OLAF.

EK poročila o nepravilnostih s strani držav članic prejme po sistemu za upravljanje nepravilnosti (angl. *Irregularity Management System* – IMS), ki ga upravlja OLAF. Redno poročanje o ugotovljenih nepravilnostih je dolžnost vsake države članice.

Ne glede na navedeno pa je država članica dolžna nemudoma poročati EK o vseh ugotovljenih ali domnevnih nepravilnostih in navesti vse druge zadevne države članice v primerih, če bi ugotovljene nepravilnosti lahko imele posledice zunaj njenega ozemlja. Na ta način se prepreči, da bi imele nepravilnosti posledice tudi zunaj ozemlja države članice, ki poroča o njih.

## 3.3 Vračilo neupravičeno izplačanih zneskov

Vračilo neupravičeno izplačanih zneskov v primeru ugotovljenih nepravilnosti ureja Uredba o Solidarnostnem skladu Evropske unije v členih 5, 8 in 10.

Člen 5:

* Četrta alinea petega odstavka predpisuje, da ukrepi, ki jih sprejme država, vključujejo: preprečevanje, odkrivanje in odpravljanje nepravilnosti ter vračilo neupravičeno izplačanih zneskov skupaj z zamudnimi obrestmi, kadar je to primerno**.** Evropsko komisijo se o takšnih nepravilnostih uradno obvesti, prav tako o poteku upravnih in pravnih postopkov.
* Šesti odstavek predpisuje, da organi, pristojni za upravljanje in nadzor operacij, ki jih podpira Solidarnostni sklad Evropske unije, ob predložitvi Poročila o izvajanju in izjave iz člena 8(3) Uredbe o Solidarnostnem skladu Evropske unije zagotavljajo Evropski komisiji informacije iz člena 63 (5) ali člena 154 (5) Uredbe (EU, Euratom) št. 2018/1046 (tako imenovana finančna uredba) za celotno obdobje izvajanja. V Republiki Sloveniji so za upravljanje operacij in finančni nadzor na prvi stopnji pristojna resorna ministrstva iz poglavja 2.4, za finančni nadzor operacij z vidika neodvisnega revizijskega organa je pristojen Urad RS za nadzor proračuna. Za zagotavljanje informacij Evropski komisiji je pristojen MKRR kot KO.
* Sedmi odstavek določa, da država prejemnica finančne pomoči izvede vse potrebne finančne popravke, kadar je ugotovljena nepravilnost. Popravki države zajemajo razveljavitve celotnega ali dela finančnega prispevka iz Solidarnostnega sklada Evropske unije. Država izterja vse zneske, izgubljene zaradi ugotovljene nepravilnosti.

Člen 8:

* Prvi odstavek določa, da se finančni prispevek iz sredstev Solidarnostnega sklada Evropske unije porabi v osemnajstih mesecih od datuma, ko je EK izplačala celotni znesek pomoči. Vsak del finančnega prispevka, ki v navedenem roku ni porabljen ali za katerega se ugotovi, da se je porabil za neupravičene operacije, EK izterja od države prejemnice.
* Četrti odstavek navaja, da v primeru, če stroške za odpravo povzročene škode naknadno krije tretja oseba, EK od države prejemnice zahteva, da povrne ustrezni znesek finančnega prispevka iz Solidarnostnega sklada EU.

Člen 10:

* Drugi odstavek predpisuje, da mora, če je zaradi novih elementov ocena skupnega zneska povzročene škode znatno nižja od ocene škode, navedene v vlogi za odobritev nepovratnih sredstev, država prejemnica finančne pomoči vrniti Evropski komisiji presežni (ustrezni) znesek finančnega prispevka iz Solidarnostnega sklada Evropske unije.

Postopek vračila dodeljenih nepovratnih sredstev EU v primeru ugotovljene nepravilnosti velja za vse deležnike in bo opredeljen v Navodilih za izvajanje postopkov pri porabi sredstev Solidarnostnega sklada Evropske unije v Republiki Sloveniji, prejetih za odpravo posledic poplav avgusta 2023.

## 3.4 Obvladovanje tveganj ter preprečevanje nepravilnosti, goljufij in nasprotja interesov

Vsi deležniki, ki sodelujejo pri upravljanju in izvrševanju nepovratnih sredstev Solidarnostnega sklada Evropske unije, morajo imeti vzpostavljene učinkovite in sorazmerne ukrepe ter postopke za obvladovanje tveganj, preprečevanje nepravilnosti, goljufij in nasprotja interesov.

Obvladovanje tveganj je zagotovljeno z ustrezno notranjo organizacijsko strukturo, ki zajema upravljanje s tveganji, kontrolne aktivnosti, informiranje in komuniciranje, usposabljanje ter nadziranje in spremljanje uspešnosti obvladovanja tveganj.

Deležniki morajo zagotoviti zakonitost in pravilnost izdatkov, vključenih v poročilo, predloženo Evropski komisiji, in sprejeti vse potrebne, učinkovite in sorazmerne ukrepe za preprečevanje, odkrivanje in odpravo nepravilnosti, vključno z goljufijami ter poročanje o njih. Na podlagi teh določil ter drugih usmeritev in priporočil Evropske komisije in OLAF je MKRR za učinkovito preprečevanje in ukrepanje zoper goljufije pripravil Strategijo za boj proti goljufijam v okviru PEKP 2021–2027. Strategija je relevantna tudi v okviru upravljanja in izvrševanja nepovratnih sredstev Solidarnostnega sklada Evropske unije.

V Strategiji je podrobneje opredeljena politika za boj proti goljufijam, ki temelji na štirih posebnih ciljih ter ukrepih za njihovo doseganje. Sestavni del Strategije je akcijski načrt, kjer so opredeljeni ukrepi in odgovornosti ter roki in kazalniki, na podlagi katerih se meri napredek pri doseganju zastavljenih ciljev v boju proti goljufijam. Glavni poudarek strategije je na preprečevanju, odvračanju, odkrivanju in poročanju na področju politike boja proti goljufijam. Ne nanaša pa se na fazo preiskovanja, odpravljanja in pregona goljufij in korupcije, za kar so pristojne druge nacionalne in evropske institucije.

## 3.5 Zagotavljanje ustrezne revizijske sledi in sistem arhiviranja

Postopki za zagotovitev ustrezne revizijske sledi in sistema arhiviranja veljajo za vse deležnike, vključene v sistem upravljanja in nadzora SSEU.

Zagotavljanje revizijske sledi

Ustrezno vodenje knjigovodskih listin za vsako operacijo, zbiranje podatkov o njenem izvajanju in v skladu z zakonodajo urejeno arhiviranje dokumentacije zagotavlja preglednost porabe sredstev SSEU pri finančnem upravljanju, spremljanju, kontrolah in revizijah.

Za vsako operacijo se mora zagotavljati revizijska sled na vseh ravneh izvajanja, kar pomeni, da se vsi podatki in dokumenti, ki so pomembni za utemeljitev nastalih stroškov in izdatkov, ki se nanašajo na nepovratna sredstva Solidarnostnega sklada Evropske unije, lahko izsledijo.

V ta namen morajo vsi organi, ki sodelujejo pri upravljanju in izvrševanju nepovratnih sredstev SSEU, voditi ločen računovodski sistem ali ustrezno računovodsko kodo, s čimer se zagotovi identifikacija vseh transakcij, povezanih z nepovratnimi sredstvi, in ustreznih pripadajočih dokazil, ki utemeljujejo vsako postavko izdatkov.

NO, ki so pristojni za izvedbo ukrepov Solidarnostnega sklada Evropske unije, zagotovijo, da upravičenci in drugi organi, ki so pristojni za izbor in izvedbo operacij, za katere so namenjena sredstva Solidarnostnega sklada Evropske unije, vodijo ali ločeno računovodstvo ali ustrezno računovodsko kodo (tip PP 222), tako da je omogočen neposreden pregled namenske porabe sredstev. V okviru postopkov notranjega računovodstva, ki jih izvaja izvajalec, morajo biti odhodki in prihodki usklajeni ter v skladu z računovodskimi izpiski in ostalimi dokazili. Stroški morajo biti preverljivi, spremljati jih morajo originalna potrdila (originalne listine).

Dokumenti morajo biti na voljo za pregled s strani oseb ali organov, ki imajo pooblastila do pregleda tovrstnih dokumentov v skladu s pristojnostmi v sistemu porabe sredstev Solidarnostnega sklada Evropske unije.

Hramba dokumentacije

S pravilnim arhiviranjem organi, ki sodelujejo pri upravljanju in izvrševanju nepovratnih sredstev Solidarnostnega sklada Evropske unije, in izvajalci del ohranijo vsebino dokumentov, ki morajo biti dostopni, razumljivi in ohranjeni v nespremenjeni in verodostojni obliki še tri leta po prenehanju pomoči iz SSEU. S tem se zagotavlja revizijska sled, ki omogoča sledljivost in vidni pregled za potrebe kontrole in revizijskega nadzora za celoten rok hrambe.

Glede roka hrambe spremne dokumentacije, ki se nanaša na pridobitev in koriščenje nepovratnih sredstev Solidarnostnega sklada Evropske unije, je treba upoštevati tudi nacionalno zakonodajo, ki ureja področje varstva dokumentarnega in arhivskega gradiva.

Dokumenti se hranijo v originalni obliki ali v obliki overjene različice, ki se ujema z izvirnikom, ali v drugi različici, ki se ujema z izvirnikom, na splošno sprejetih nosilcih podatkov, npr. fotokopije izvirnih dokumentov, mikrofilmi (mikrofiši) izvirnih dokumentov, dokumenti v elektronski obliki. Pri dokumentih v elektronski obliki je treba zagotoviti verodostojnost dokumentov in njihovo dolgoročno hrambo. V ta namen je pri uporabi računalniških sistemov treba zadostiti določbam veljavne nacionalne zakonodaje, ki podrobneje opredeljujejo poslovne, organizacijske in tehnološke pogoje na področju zajema, pretvorbe in hrambe dokumentarnega gradiva v digitalni obliki.

Dokumentacija v zvezi s črpanjem sredstev Solidarnostnega sklada Evropske unije mora biti dostopna na način, da lahko pristojni slovenski ali evropski organi kadarkoli v predpisanem roku preverijo dokumente, tj. njihovo resničnost, pravilnost in skladnost stroškov ter pravilnost postopkov in učinkovitost postopkov oziroma porabe sredstev.

NO, upravičenci in morebitni drugi deležniki morajo praviloma hraniti naslednjo dokumentacijo ob upoštevanju zgornjih izhodišč:

1. zapisnik o škodi,
2. ocena (cenitev) škode,
3. fotografije škode zaradi naravne nesreče, ki so jih uspela pridobiti med poplavami avgusta 2023 ali pred izvedbo interventnih operacij, ki so upravičena do financiranja s sredstvi Solidarnostnega sklada Evropske unije,
4. dokumentacija o postopku oddaje in izvedbe del,
5. listine, ki dokazujejo obseg in vrednost opravljenih del,
6. računi,
7. potrdila o plačilu,
8. pogodbe z izvajalci

oziroma druge dokumente, ki so potrebni za ugotovitev ali dokaz nastale škode ali izvršene aktivnosti zaradi naravne nesreče.

# OKVIRNA PORABA SREDSTEV SSEU PO NOSILNIH ORGANIH/LETIH

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | **2023** | **2024** | **2025** | **SKUPAJ** |
| ***realizacija*** | ***realizacija 2024 (do 8.7.24)*** | ***ocena*** | ***ocena*** |  |
| **MNVP in DRSV po programu** | 62.058.758 | 105.258.305 | 150.000.000 | 61.128.746 | **273.187.504** |
| **MZI / DRSI** | 45.632.625 | 12.147.190 | 57.100.000 | 36.200.000 | **138.932.625** |
| **MORS** | 6.638.436 |   |   |   | **6.638.436** |
| **MOPE** | 3.166.490 | 2.841.986 | 2.892.678 |   | **6.059.168** |
| **MDDSZ** | 2.245.457 | 899.059 | 936.810 |   | **3.182.267** |
| **SKUPAJ** | **119.741.766** | **121.146.540** | **210.929.488** | **97.328.746** | **428.000.000** |

1. Če je za ukrep predviden Program odprave posledic škode zaradi poplav 4. avgusta 2023, NO pripravi vladno gradivo, ki ga pred potrditvijo na vladi potrdi tudi Komisija za odpravo posledic naravnih nesreč na stvareh in zajema tudi projekte, ki izpolnjujejo pogoje za sofinanciranje SSEU. Sprejeti Program je lahko podlaga za NPO. Postopki se izvajajo v skladu s javnofinančno zakonodajo: predlagatelji finančnih načrtov predložijo ministrstvu, pristojnemu za finance, predloge svojih finančnih načrtov na podlagi navodila za pripravo predloga državnega proračuna, finančna sredstva SSEU so tako na posamezni operaciji zagotovljena ob sprejetju državnega proračuna oziroma kasneje s prerazporeditvami v okviru državnega proračuna s soglasjem pristojnega NO. [↑](#footnote-ref-2)
2. Če je upravičenec NPU, to izvaja upravičenec v skladu z javnofinančno nacionalno zakonodajo. [↑](#footnote-ref-3)
3. Če je upravičenec NPU, se pogodba/drugi dokument med NO in upravičencem ne sklepa. [↑](#footnote-ref-4)
4. Če je upravičenec NPU, administrativno preverjanje računov izvaja upravičenec v skladu z javnofinančno nacionalno zakonodajo. [↑](#footnote-ref-5)
5. Na podlagi izstavljenih ZZI. [↑](#footnote-ref-6)
6. V primerih, ko je upravičenec NPU. [↑](#footnote-ref-7)
7. Ko je upravičenec organ v sestavi ministrstva, administrativna preverjanja izvaja sam. [↑](#footnote-ref-8)